Case ID: 1171243
Sentence 6: Vergi ödəyicisinin müraciəti əsasında baza məlumatlarında kommersiya qurumunun hüquqi və faktiki ünvanı Abşeron rayonu, Xırdalan şəhəri, Ş.Qurbanov küçəsi, 73A saylı ev, rəhbəri və təsisçisi X1 qeyd olunmuşdur.Beləliklə məhkəmə iclasında müəyyən edilmişdir ki, «xxxx» MMC 2524411.58 rubul məbləğində xarici valyutada olan vəsaiti ödəniş tapşırığına əsasən bankda olan hesabından xx.xx.2019-cu il tarixdə Azərbaycan Respublikasından kənara qabaqcadan ödəniş etməklə köçürmüş, lakin ödənişin aparıldığı tarixdən 270 gündən artıq müddət keçməsinə baxmayaraq, 2524411.58 rubul məbləğində vəsait hesabına alınan malların ölkəyə idxalını təsdiq edən gömrük bəyannaməsini və ya idxal olunan xidmətlərin göstərilməsini təsdiq edən sənədi banka təqdim etməmiş, bununla da qabaqcadan ödənilmiş valyuta vəsaiti xaricdən geri qaytarılmadığına görə Azərbaycan Respublikası Mərkəzi Bankı tərəfindən «xxxx» MMC-nin rəhbərliyinə bildiriş göndərilmiş və həmin bildiriş «xxxx» MMC-nin məsul şəxsi tərəfindən rəsmi qaydada qəbul edilmişdir.